По окончању Бечког рата (1683-1699), све области јужно од реке Мориша су по одредбама Карловачког мира (1699) морале да буду враћене под турску власт. Епископу Исаији Ђаковићу је тако преостало само северно Поморишје, услед чега је за главно место своје епархије одабрао град Арад. Од тог времена, његова епархија је почела да се назива Арадском епархијом, иако је у наслову епископа и даље често помињано и старо Јенопоље.